O estau ocupa una d'as partis mas deserticas d'o continent y tién un total de 1.043.514 km². Muga a l'ueste con Australia Occidental, a o norte con o Territorio d'o Norte y Queensland, a l'este con Queensland, Nueva Galas d'o Sud y Victoria; a o sud o estau ye banyau por l'Ocián Antarctico. Tién 1,5 millons d'habitants, menos d'o 10% d'a población australiana y se troba en a 5ª posición d'estaus y territorios. A mayoría d'a población reside en a capital, y a resta ye distribuida por as arias fértils o largo d'a costa sud-este y os marguins d'o río Murray.